Komission tiedonanto luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, 15 päivänä maaliskuuta 2001 annetun neuvoston asetuksen (EY) N:o 539/2001, sellaisena kuin se on muutettuna 7 päivänä joulukuuta 2001 annetulla asetuksella (EY) N:o 2414/2001, täytäntöönpanosta



Virallinen lehti nro C 068 , 21/03/2003 s. 0002 - 0011



Komission tiedonanto luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, 15 päivänä maaliskuuta 2001 annetun neuvoston asetuksen (EY) N:o 539/2001(1), sellaisena kuin se on muutettuna 7 päivänä joulukuuta 2001 annetulla asetuksella (EY) N:o 2414/2001(2), täytäntöönpanosta (2003/C 68/02) Komissiolle asetuksen 5 artiklan nojalla ilmoitettavat lisätiedot: 31.12.2002(3) 1. Asetuksen 4 artiklan 1 ja 2 kohdassa säädetyt poikkeukset 1 artiklan 1 kohdassa säädetystä viisumipakosta 1.1 Viisumipakko ei koske vasemmassa sarakkeessa lueteltujen maiden kansalaisia, jotka kuuluvat seuraaviin ryhmiin: D= henkilöt, joilla on diplomaattipassi S= henkilöt, joilla on virkapassi tai vastaava virallinen passi SP= henkilöt, joilla on erityispassi >TAULUKON PAIKKA> >TAULUKON PAIKKA> 1.2 Asetuksen 4 artiklassa tarkoitettuja henkilöitä koskeva viisumivapaus - Ilma-alusten siviilimiehistö: Jäsenvaltiot ovat periaatteessa vapauttaneet ilma-alusten siviilimiehistön jäsenet viisumipakosta, kun heillä on mukanaan kauttakulusta kansainvälisessä lentoliikenteessä tehdyn Chicagon yleissopimuksen liitteissä 1-9 tarkoitetut luvat ja todistukset. Viisumia kuitenkin edellyttää: - Ranska sellaisten valtioiden kansalaisuuden omaavilta miehistön jäseniltä, jotka eivät ole allekirjoittaneet Chicagon yleissopimusta. - Alusten siviilimiehistö: Jäsenvaltiot voivat periaatteessa vapauttaa merialusten siviilimiehistön jäsenet viisumipakosta, jos näillä on hallussaan merenkulkijain henkilöllisyystodistus, joka on annettu Kansainvälisen työjärjestön yleissopimuksen nro 108 (1958, Geneve)/ Lontoossa 9. huhtikuuta 1965 kansainvälisen meriliikenteen helpottamisesta tehdyn Kansainvälisen merenkulkujärjestön yleissopimuksen (FAL-sopimuksen) mukaisesti. Käytännössä: - maissakäynnin tapauksessa: poikkeusta sovelletaan miehistön jäseniin edellä sanotun mukaisesti ja yhteisen käsikirjan 6.5.2 kohtaa noudattaen, lukuun ottamatta Ruotsia ja Saksaa, - kauttakulun tapauksessa: kaikki valtiot Norjaa ja Portugalia lukuun ottamatta säilyttävät viisumipakon miehistön jäsenten osalta. Norjan huomautus: Viisumipakosta vapautetaan filippiiniläisen "merimiehen henkilöasiakirjan ja pätevyyskirjan" (Seafarer's Identification and Record Book) haltijat ja/tai Filippiinien passin haltijat, vrt. Filippiinien ja Norjan välillä 22. lokakuuta 1999 tehty meriliikennettä koskeva sopimus. Haltijan on esitettävä laivanomistajan tai laivanomistajan edustajan kirjallinen vahvistus sille, että haltija on aloittamassa työtehtäviä laivalla norjalaisessa satamassa. - Kansainvälisillä jokireiteillä liikennöivien alusten siviilimiehistö: Rein Alankomaat, Belgia, Luxemburg, Ranska ja Saksa voivat vapauttaa kansainvälisillä jokireiteillä liikennöivien alusten siviilimiehistön jäsenet viisumipakosta, jos heillä on mukanaan matkustusasiakirja, jossa on kolmikielinen leima tai maininta siitä, että he ovat Reinin laivureita Reinin vesiliikenteen keskuskomission päätösten mukaisesti. Tonava Itävalta ja Saksa ovat periaatteessa vapauttaneet kansainvälisillä jokireiteillä liikennöivien alusten siviilimiehistön jäsenet viisumipakosta, jos heillä on mukanaan Tonavan laivurin henkilötodistus ja jos heidät on kirjattu miehistöluetteloon. - Kansainvälisten järjestöjen virkamiehilleen myöntämien kulkulupien haltijat: Yleinen huomautus: Portugali: tällaisten kulkulupien haltijat eivät ole vapautettuja viisumivelvollisuudesta. Itävalta: henkilöiltä, jotka nauttivat etuoikeuksia ja vapauksia ja joille on myönnetty erityinen henkilötodistus, ei edellytetä viisumia. Tiettyihin järjestöihin liittyvät huomautukset: Yhdistyneet Kansakunnat: Jäsenvaltiot eivät edellytä viisumia YK:n kulkuluvan haltijoilta, lukuun ottamatta Ranskaa, Italiaa ja Portugalia. Norjan huomautus: kansainvälisen tuomioistuimen tuomarille tai kyseisen tuomioistuimen sihteeristön virkamiehelle. Pohjois-Atlantin puolustusliitto: henkilöiltä, joilla on mukanaan NATOn myöntämä virallinen todistus tai matkamääräys, ei edellytetä viisumia. Italian huomautus: NATOn päämajan myöntämän matkamääräyksen haltijoilta ei edellytetä viisumia heidän kansalaisuudestaan riippumatta Pohjois-Atlantin puolustusliiton jäsenvaltioiden välisen 19.6.1951 allekirjoitetun joukkojen asemaa koskevan sopimuksen 3 artiklan mukaisesti, kun he ovat NATOn joukkojen jäseniä. Norjan huomautus: Viisumipakosta vapautetaan myös edellä mainittuihin luokkiin kuuluvien henkilöiden aviopuoliso, avopuoliso ja huollettavana olevat lapset. Muu kansainvälinen järjestö: Tanska ei edellytä viisumia Tanskan puolustusvoimien päällikön (Chief of Defence) myöntämän SHIRBRIG, Planning Element Official, -henkilötodistuksen haltijoilta. Benelux: viisumia ei edellytetä tulliyhteistyöneuvoston pääsihteerin myöntämän kulkuluvan haltijoilta. 2. Asetuksen 4 artiklan 1 ja 2 kohdassa säädetyt poikkeukset 1 artiklan 2 kohdassa säädetystä viisumivapaudesta Viisumipakko koskee vasemmassa sarakkeessa lueteltujen maiden kansalaisia, jotka kuuluvat seuraaviin ryhmiin: D= henkilöt, joilla on diplomaattipassi ACR= ilma-alusten siviilimiehistö S= henkilöt, joilla on virkapassi tai vastaava virallinen passi SCR= laivojen siviilimiehistö >TAULUKON PAIKKA> 3. Asetuksen 4 artiklan 3 kohdassa säädetyt poikkeukset 1 artiklan 2 kohdassa säädetystä viisumivapaudesta Viisumipakko koskee vasemmassa sarakkeessa lueteltujen maiden kansalaisia, jotka työskentelevät korvausta vastaan oleskelunsa aikana. ECO= työskentely korvausta vastaan >TAULUKON PAIKKA> >TAULUKON PAIKKA> 4. Asetuksen 3 artiklan toiseen luetelmakohtaan perustuvat toimenpiteet Viisumipakko ei koske pakolaisaseman saaneita ja kansalaisuudettomia henkilöitä, jos he oleskelevat laillisesti jossakin vasemmassa sarakkeessa luetelluista maista tai alueista ja jos heillä on kyseisen maan tai alueen viranomaisten myöntämä matkustusasiakirja. R= pakolaiset A= kansalaisuudettomat henkilöt >TAULUKON PAIKKA> >TAULUKON PAIKKA> Tiedot, joiden julkaisemista ei edellytetä asetuksen (EY) N:o 539/2001 5 artiklassa, mutta jotka annetaan tiedoksi (Komissiolle toimitetut täydentävät tiedot) Erityistilanne, joka koskee niitä Yhdistyneen kuningaskunnan merentakaisten maiden ja alueiden kansalaisia, joilta vaaditaan viisumi yhdessä tai useammassa jäsenvaltiossa((TÄRKEÄ HUOMAUTUS: 21. toukokuuta 2002 voimaan tullut "British Overseas Territories Act 2002" muuttaa merkittävästi merentakaisten alueiden asemaa sekä niiden alaisuuteen kuuluvien henkilöiden kansalaisuusasemaa Yhdistyneiden kansakuntien lainsäädännössä.)) >TAULUKON PAIKKA> (1) EYVL L 81, 21.3.2001, s. 1. (2) EYVL L 327, 12.12.2001, s. 1. (3) Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 1 artiklan mukaisesti asetuksen (EY) N:o 539/2001 säännöksiä ei sovelleta Irlantiin eikä Yhdistyneeseen kuningaskuntaan, tämän kuitenkaan rajoittamatta mainitun pöytäkirjan 4 artiklan soveltamista.